**Mannshausen** (med alternative skrivemåter Manshausen, Manshaus, Manshausan, Mannshavsen) er ei øy i Vestfjorden i Steigen kommune i Nordland. Den ligger mellom det lille tettstedet Nordskot og Grøtøya. Ved Mannshausen ligger også Mannshaussnaget, Mannshausskjæret, Lille Mannshausen og Litl-Mannshausholmen. 

Mannshausen var en av eiendommene til Grøtøy gamle handelssted etablert i 1690 som gikk konkurs i 1923. På Mannshausen stod Manshausen-brygga som var 65 meter lang, tre etasjer høy og hadde fem heisetårn. Manshausen brygga var i sin tid Nord-Norges største trebygning og brukt til blant annet salting og tørking av fisk. Brygga ble revet kort etter konkursen. 

I 1973 diskuterte kommunen om Mannshausen skulle erklærers som fraflyttingssted fordi en familie hadde søkt om fraflyttingstilskudd. Per 1974 var spørsmålet avvist to ganger. Det ble protestert kraftig av beboerne på Grøtøy og Mannshausen mot at det skulle erklæres som fraflyttingsområde.

Børge Ousland har kjøpt Mannshausen og i 2012 godkjente Steigen kommunestyre planene for et opplevelsesprosjekt på Mannshausen.

I 2012 var hele eiendomen på 55 mål og omfattet fem bygninger, hvorav to hytter, et hovedhus, en låve og et naust. Hyttene var av nyere dato, men resten av bygningene var fra 1870-tallet og Ousland planla å pusse dem opp.

I juni 2015 startet Ousland driften av *Manshausen Island Resort* på øya. I 2016 var anlegget prisbelønt og selskapet Børge Ousland AS økte omsetningen fra 5,1 millioner i 2014 til 9,6 millioner i 2015. Ousland hadde i 2017 bygget fire hytter, et konferanserom, kaianlegg og badstu og hadde rammetillatelse til å bygge ni hytter, konferansebygg, badstu og lysthus. Hyttene er tegnet av Snorre Stinesen og har fått 8-10 internasjonale arkitekturpriser ifølge Ousland.

Referanser
----------

1. 1 2 3  Tore Ulabrand Johansen (20. juli 2013). «en polfarers paradis». *VG 2013.07.20 (vedlegg VG Helg)*. *VG 2013* **(norsk)**. s. 48-51. Besøkt 24. august 2019.
2. ↑  Tormud Nic. Heldahl (30. mai 1973). «Blir Mannshausen erklært som fraflyttingssted?». *Nordlandsposten 1973.05.30*. *Nordlandsposten 1973* **(norsk)**. s. 8.
3. ↑  anonym (12. oktober 1976). «Naustholmen blir neppe erklært fraflyttingsområde». *Nordlands Framtid 1976.10.12*. *Nordlands Framtid 1976* **(norsk)**. s. 3.
4. ↑  T.N. Heldahl (28. april 1979). «Snart fire år siden forrige gang. Grøtøy vurderes på ny som fraflyttingssted». *Nordlandsposten 1979.04.28*. *Nordlandsposten 1979* **(norsk)**. s. 3.
5. 1 2 3  Øyvind A. Olsen (4. mai 2012). «Polfarer klar for satsing i Steigen». *Avisa Nordland 2012.05.04*. *Avisa Nordland 2012* **(norsk)**. s. 14-15.
6. 1 2  Øyvind A. Olsen (30. juli 2016). «Børge Ousland lykkes også med satsing på turisme og reiseliv: Polfarer opplever nytt eventyr i skjærgården». *Avisa Nordland 2016.07.30*. *Avisa Nordland 2016* **(norsk)**. s. 4-5.
7. ↑  Øyvind A. Olsen (9. oktober 2017). «Tar grep for å kunne ta imot stadig flere gjester. Børge Ousland bygger ut i paradiset». *Avisa Nordland 2017.10.09*. *Avisa Nordland 2017* **(norsk)**. s. 4-5.
8. ↑  Christine Baglo (23. juni 2018). «Søvnløs i Steigen». *Dagsavisen 2018.06.23*. *Dagsavisen 2018* **(norsk)**. s. 38-41. Besøkt 24. august 2019.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |